…У мінулым годзе Заказанку страсянулі новыя катаклізмы. Старшыня сельскага савета – гісторыя не захавала ягонага імя, дый ці магло быць іначай, калі нават імёны каралёў не захаваліся – дык вось, старшыня сельскага савета, пра якога вядома толькі, што родам ён з агурковых прадпрымальных Альшан, жыў у Стадзічах, будаваў там катэджы на продаж – і доўга прыглядаўся да жыцця заказанцаў, як аказалася, з мэтай нас абрабаваць.